CELEX: 52015JC0007
Language: lv
Date: 2015-03-06
Title: Kopīgs priekšlikums PADOMES REGULA, ar ko groza Padomes Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

EIROPAS KOMISIJA
            Briselē, 6.3.2015
            JOIN(2015) 7 final
            2015/0064(NLE)
            Kopīgs priekšlikums
            PADOMES REGULA,
            ar ko groza Padomes Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
            
               
         
         
            
               PASKAIDROJUMA RAKSTS
            
            
               (1)Padome 2013. gada 23. decembrī pieņēma Lēmumu 2013/798/KĀDP par ierobežojošiem pasākumiem pret Centrālāfrikas Republiku, ar ko paredz ieroču embargo saskaņā ar Apvienoto Nāciju Organizācijas Drošības padomes 2013. gada 5. decembra Rezolūciju 2127 (2013) (ANO DP rezolūcija).
            
            
               (2)Apvienoto Nāciju Organizācijas Drošības padome 2015. gada 22. janvārī pieņēma Rezolūciju 2196 (2015), ar ko precizē ieroču embargo darbības jomu un groza aktīvu iesaldēšanas kritērijus. Padome gatavo lēmumu, ar ko groza Lēmumu 2013/798/KĀDP, lai īstenotu ANO DP Rezolūciju 2196 (2015). 
            
            
               (3)Tāpēc Savienības Augstajai pārstāvei ārlietās un drošības politikas jautājumos un Komisijai būtu jāiesniedz jauns priekšlikums regulai par ierobežojošiem pasākumiem saistībā ar situāciju Centrālāfrikas Republikā. 
            
            
               2015/0064 (NLE)
            
            
               Kopīgs priekšlikums
            
            
               PADOMES REGULA,
            
            
               ar ko groza Padomes Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 215. pantu,
            
            
               ņemot vērā Padomes Lēmumu 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku
                  1
               ,
            
            
               ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
            
            
               tā kā:
            
            
               (1)Ar Padomes Regulu (ES) Nr. 224/2014
                  2
                tiek īstenoti daži pasākumi, kas paredzēti Lēmumā 2013/798/KĀDP.
            
            
               (2)Apvienoto Nāciju Organizācijas Drošības padomes Rezolūcijā (ANO DP rezolūcija) 2127 (2013) (2013. gada 5. decembris), ANO DP rezolūcijā 2134 (2014) (2014. gada 28. janvāris) un Padomes Lēmumā 2013/798/KĀDP paredzēts ieroču embargo pret Centrālāfrikas Republiku un līdzekļu un saimniecisko resursu iesaldēšana konkrētām personām, kuras iesaistās vai atbalsta darbības, kas apdraud mieru, stabilitāti vai drošību Centrālāfrikas Republikā.
            
            
               (3)Apvienoto Nāciju Organizācijas Drošības padome (ANO DP) 2015. gada 22. janvārī pieņēma Rezolūciju 2196 (2015), ar ko paplašina ieroču embargo darbības jomu un aktīvu iesaldēšanu. Ar Padomes Lēmumu 2015/.../KĀDP Padome nolēma attiecīgi paplašināt kritēriju piemērošanas jomu. 
            
            
               (4)Šie pasākumi ir Līguma par Eiropas Savienības darbību darbības jomā, un tādēļ to īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka uzņēmēji visās dalībvalstīs tos piemēro vienādi.
            
            
               (5)Tāpēc būtu jāgroza Regula (ES) Nr. 224/2014,
            
            
         
         
            
               IR PIEŅĒMUSI ŠO REGULU.
            
            
               1. pants
            
            
               Regulas (ES) Nr. 224/2014 5. panta 3. punktu groza šādi: 
            
            
               1) šā punkta e) apakšpunktu aizstāj ar šādu:
            
            
               "e)
                     sniedz atbalstu bruņotiem grupējumiem vai noziedznieku tīkliem, veicot dabas resursu, tostarp dimantu, zelta un savvaļas dzīvnieku un augu un to produktu, nelikumīgu izmantošanu vai tirdzniecību Centrālāfrikas Republikā vai no tās;" 
            
            
               2) šā punkta h) apakšpunktu aizstāj ar šādu:
            
            
               "h) 
                     ir vadījušas Sankciju komitejas izraudzītu vienību vai atbalstījušas to, rīkojušās Sankciju komitejas izraudzītas personas vai vienības interesēs vai tās vārdā vai uzdevumā;".
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 352, 24.12.2013., 51. lpp.
               
               
                  
                     (2)
                  Padomes Regula (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (OV L 70, 11.3.2014., 1. lpp.).